smcproject/ml-wiki-sentences huggingface dataset:
ആകാശഗംഗയുടെ കേന്ദ്രത്തിന് ചുറ്റുമുള്ള സൂര്യന്റെ ചലനത്തിന്റെ ദിശയുടെ എതിർദിശയായ solar antapex കപോതം രാശിയിലാണ് സഥിതി ചെയ്യുന്നത്.
ചരിത്രം ബിസി മൂന്നാം നൂറ്റാണ്ട് : അരാട്ടസിന്റെ (315 BC/310 BC – 240) ജ്യോതിശാസ്ത്ര കവിതയായ ഫൈനോമീനയിൽ (വരികൾ 367–370, 384–385) കപോതത്തെ കുറിച്ച് പരാമർശങ്ങളുണ്ട്.
എ.ഡി രണ്ടാം നൂറ്റാണ്ട്: ടോളമി 48 നക്ഷത്രരാശികളെ പട്ടികപ്പെടുത്തിയെങ്കിലും കപോതത്തെ കുറിച്ച് പരാമർശമില്ല.
എ.ഡി. 1592: ബൃഹച്ഛ്വാനം എന്ന നക്ഷത്രരാശിയിൽ ഉൾപ്പെടാത്ത നക്ഷത്രങ്ങളെ വേർതിരിച്ചറിയാൻ പെട്രസ് പ്ലാൻസിയസ് നക്ഷത്ര മാപ്പിൽ കപോതത്തെ ആദ്യമായി ചിത്രീകരിച്ചു.
മഹാപ്രളയം കുറയുന്നുവെന്ന വിവരം നോഹയ്ക്ക് നൽകിയ പ്രാവിനെ പരാമർശിച്ചുകൊണ്ട് പ്ലാൻഷ്യസ് ഈ നക്ഷത്രസമൂഹത്തിന് കൊളംബ നോച്ചി ("നോഹയുടെ പ്രാവ്") എന്ന് പേരിട്ടു.
പതിനേഴാം നൂറ്റാണ്ടിന്റെ തുടക്കത്തിൽ നക്ഷത്ര മാപ്പുകളിലും ഈ പേര് കാണപ്പെടുന്നു.
1592: ഫ്രെഡറിക് ഡി ഹോട്ട്മാൻ ഇതിന് "ഡി ഡ്യുവ് മെഡ് ഡെൻ ഒലിഫ്റ്റാക്ക്" (= "ഒലിവ് ചില്ലയേന്തിയ പ്രാവ്") എന്ന പേര് നൽകി.
1603: ബയേഴ്സ് യുറാനോമെട്രിയ പ്രസിദ്ധീകരിച്ചു.
ഇതിൽ കൊളംബ നോച്ചി എന്ന പേരാണ് നൽകിയത്.
1624: ബാർട്ട്ഷ് കൊളംബയെ തന്റെ യൂസസ് അസ്ട്രോണമിക്കസ് എന്ന കൃതിയിൽ "കൊളംബ നോഹെ" എന്ന പേരിൽ ഉൾപ്പെടുത്തി.
1679: ഹാലി ഇതിനെ തന്റെ കാറ്റലോഗസ് സ്റ്റെല്ലറം ഓസ്‌ട്രേലിയ എന്ന കൃതിയിൽ പരാമർശിക്കുന്നുണ്ട്.
1679: അഗസ്റ്റിൻ റോയർ ഒരു നക്ഷത്ര അറ്റ്ലസ് പ്രസിദ്ധീകരിച്ചു, അതിൽ കപോതത്തെ ഒരു രാശിയായി ചേർത്തു.
1690: ഹെവലിയസിന്റെ പ്രോഡ്രോമസ് അസ്ട്രോണമിയ എന്ന നക്ഷത്ര കാറ്റലോഗിൽ കപോതത്തെ ഉൾപ്പെടുത്തിയെങ്കിലും അതിനെ ഒരു നക്ഷത്രസമൂഹമായി പട്ടികപ്പെടുത്തിയില്ല.
1725: ഫ്ലാംസ്റ്റീഡിന്റെ കൃതിയായ ഹിസ്റ്റോറിയ കോലെസ്റ്റിസ് ബ്രിട്ടാനിക്കയിൽ കപോതത്തെ കാണിച്ചെങ്കിലും അതിനെ ഒരു നക്ഷത്രസമൂഹമായി പട്ടികപ്പെടുത്തിയിട്ടില്ല.
1763: ലകലൈൽ കൊളംബയെ ഒരു നക്ഷത്രസമൂഹമായി ലിസ്റ്റുചെയ്ത് അതിന്റെ നക്ഷത്രങ്ങളെ പട്ടികപ്പെടുത്തി.
1889: സീസിയസിന്റെ തെറ്റായ വിവർത്തനത്താൽ തെറ്റിദ്ധരിക്കപ്പെട്ട റിച്ചാർഡ് എച്ച്. അല്ലൻ, കൊളംബ ആസ്റ്ററിസം റോമൻ / ഗ്രീക്ക് കാലഘട്ടത്തിൽ കണ്ടുപിടിച്ചതാകാമെന്ന് എഴുതി.
ഒരുപക്ഷേ ഇത് മറ്റൊരു നക്ഷത്രഗ്രൂപ്പായിരിക്കാം എന്ന് അടിക്കുറിപ്പു കൂടി അദ്ദേഹം നൽകി.
2001: കരിങ്കടലിന്റെ തീരത്ത് ജെയ്സനും ആർഗനോട്ടുകളും പറത്തി വിട്ട പ്രാവിനെ ഇതു പ്രതിനിധീകരിക്കുന്നു എന്ന് റിഡ്പാത്തും ടിരിയോണും എഴുതി.
2007: പി.കെ. ചെന്നിന്റെ അഭിപ്രായത്തിലും ഇതിന് ആർഗനോട്ടുകളുടെ പ്രാവുമായി ബന്ധമുണ്ട്.
ആർഗനോട്ടുകളുടെ കപ്പലായ ആർഗോ നാവിസിന്റെ അമരത്തിനു മുകളിലാണ് ഇതിന്റെ സ്ഥാനം എന്നതാണ് ഇതിനു പറയുന്ന ഒരു കാരണം.
2019–20: എക്‌സ്‌റേ പൊട്ടിത്തെറി നിരീക്ഷിക്കുകയായിരുന്ന ഒരു സംഘം ഗവേഷകർ ഈ നക്ഷത്രസമൂഹത്തിൽ ഒരു തമോദ്വാരം കണ്ടെത്തി.
കപോതത്തിൽ ശ്രദ്ധേയമായ നക്ഷത്രങ്ങൾ വളരെ കുറവാണ്.
കാന്തിമാനം 2.7 ഉള്ള ആൽഫാ കൊളംബേ ആണ് ഇതിലെ പ്രധാന നക്ഷത്രം.
ഭൂമിയിൽ നിന്നും 268 പ്രകാശവർഷം അകലെയാണ് ഇതിന്റെ സ്ഥാനം.
87 പ്രകാശവർഷം അകലെ കിടക്കുന്ന ബീറ്റാ കൊളംബേയുടെ കാന്തിമാനം 3.1 ആണ്.
മ്യൂ കൊളംബേ ഒരു റൺഎവെ നക്ഷത്രം ആണ്.
NGTS-1 എന്ന നക്ഷത്രത്തിന് ഒരു സൗരയൂഥേതരഗ്രഹം കണ്ടെത്തിയിട്ടുണ്ട്.
വിദൂരാകാശ വസ്തുക്കൾ
എൻ ജി സി 1851 ഒരു ഗോളീയ താരവ്യൂഹം ആണ്.
ഭൂമിയിൽ നിന്നും 39,000 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 7 ആണ്.
എൻ ജി സി 1792 എന്ന സർപ്പിള താരാപഥത്തിന്റെ കാന്തിമാനം 10.2ഉം എൻ ജി സി 1808 എന്ന സെയ്ഫർട്ട് ഗാലക്സിയുടെ കാന്തിമാനം 10.8ഉം ആണ്.
Citations അവലംബം {{ cite book }} : Invalid | ref=harv ( help ) Ridpath, Ian, and Tirion, Wil (2017).
ISBN 978-0-00-823927-5 .
ISBN 978-0-69-117788-5 .
ബാഹ്യ ലിങ്കുകൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) Star Tales – Columba
നിർദ്ദേശാങ്കങ്ങൾ : 06 h 00 m 00 s , −35° 00′ 00″ 88 ആധുനിക നക്ഷത്രരാശികൾ
കപ്പക്കട
കേരളത്തിലെ ആലപ്പുുഴ ജില്ലയി ൽ പുന്നപ്ര ഗ്രാമപഞ്ചായത്തിൽ സ്ഥിതി ചെയ്യുന്ന ചെറിയ ഒരു പ്രദേശമാണ് കപ്പക്കട.
അമ്പലപ്പുുഴ താലൂക്കിൽ ഉൾപ്പെടുന്ന ഒരു ഗ്രാമമാണിത്.
പുന്നപ്ര -വയലാർ സമരം നടന്ന പുന്നപ്ര പഞ്ചായത്തിലെ സമരഭൂമി വാർഡ് സ്ഥിതി ചെയ്യുന്നത് കപ്പക്കടയിലാണ്.
അതിനാൽ തന്നെ ചരിത്രപരമായ പ്രാധാന്യമുളള ഒരു സ്ഥലം കൂടിയാണിത്.
ആലപ്പുഴ ജില്ലയിലെ പ്രശസ്തക്ഷേത്രമായ അറവുകാട് ദേവീ ക്ഷേത്രം കപ്പക്കടയ്ക് സമീപമാണ് ഉളളത്.
കപ്പ ബിരിയാണി ഇംഗ്ലീഷ് വിലാസം https://ml.wikipedia.org/wiki/Tapioca_Biryani
കേരളത്തിൽ , പ്രത്യേകിച്ചു മധ്യകേരളത്തിൽ വളരെ അധികം പ്രചാരത്തിൽ ഉള്ള ഒരു ഭക്ഷണവിഭവമാണു കപ്പ ബിരിയാണി.
എല്ലും കപ്പ , കപ്പ ഇറച്ചിയും എന്നീ പേരുകളിലും അറിയപ്പെടുന്ന കപ്പ ബിരിയാണി തട്ടുകടകളിലും കള്ളുഷാപ്പുകളിലും ഒരു പ്രധാന വിഭവമാണ്.
വേവിച്ച പുഴുക്കു പരുവത്തിലായ കപ്പയോടൊപ്പം ഇറച്ചി ചേർത്തുണ്ടാക്കുന്ന ഈ വിഭവം പോത്തിറച്ചിയോടൊപ്പമാണു തയാറക്കാറുള്ളതെങ്കിലും കോഴി ഇറച്ചി, ആട്ടിറച്ചി, പന്നി ഇറച്ചി എന്നിവയോടൊപ്പവും തയ്യാറാക്കാറുണ്ട്.
എറണാകുളത്തിന്റെ കിഴക്കൻ മേഖലകളിലും കോട്ടയം ജില്ലയിലും ഇടുക്കി ജില്ലയിലും ക്രിസ്ത്യൻ വിവാഹങ്ങൾക്കായി തലേ ദിവസം മിക്കയിടത്തും എല്ലും കപ്പയും പ്രധാന വിഭവമാണ്.
ചിലയിടങ്ങളിൽ ഈ വിഭവം ഏഷ്യാഡ്‌ എന്ന പേരിലാണ്  അറിയപ്പെടുന്നത്.
ചിത്രശാല എല്ലും കപ്പയും എല്ലും കപ്പയും എല്ലും കപ്പയും
കപൂർത്തല ഇംഗ്ലീഷ് വിലാസം https://ml.wikipedia.org/wiki/Kapurthala
പഞ്ചാബിലെ ഒരു നഗരമാണ് കപൂർത്തല (Kapurthala) ( പഞ്ചാബി : ਕਪੂਰਥਲਾ ) കപൂർത്തല ജില്ലയുടെ ഭരണകേന്ദ്രം ഈ നഗരമാണ്.
ബ്രിട്ടീഷ് ഇന്ത്യയുടെ സാമന്തരാജ്യമായിരുന്ന കപൂർത്തല രാജ്യത്തിന്റെ തലസ്ഥാനവും ഈ നഗരമായിരുന്നു.
കപൂർത്തല കൊട്ടാരങ്ങളുടെയും ഉദ്യാനങ്ങളുടെയും നഗരമായി അറിയപ്പെടുന്നു.
2011 -ലെ സെൻസസ് പ്രകാരം കപൂർത്തലയാണ് ഇന്ത്യയിലെ ഏറ്റവും ജനസംഖ്യ കുറഞ്ഞ നഗരം.
അവലംബം Kapurthala www.sikh-heritage.co.uk Heritage sites Heritage buildings of Kapurthala Heritage city Kapurthala Sainik School Guest house building of Kapurthala NAWAB JASSA SINGH AHLUWALIA GOVERNMENT COLLEGE Moorish Mosque of Kapurthala പുറത്തേക്കുള്ള കണ്ണികൾ Kapurthala, a City of Palaces Archived 2019-11-01 at the Wayback Machine .
- www.kapurthala.co.in Kapurthala, a City with a Royal Ambiance - www.kapurthalacity.com More Information about Kapurthala Archived 2009-07-13 at the Wayback Machine .
- www.kapurthalacity.info Kapurthala City, official website Archived 2020-03-07 at the Wayback Machine .
- www.kapurthala.co.in Information about Kapurthala city - www.kapurthalaonline.com Information about Kapurthala city Archived 2019-11-01 at the Wayback Machine .
- www.kapurthalainfo.com
കപൂർത്തല ജില്ലയിലെ വില്ലേജുകളുടെ പട്ടിക മന്ദ് റെയ്‌പൂർ അറെയ്‌ൻ റെയ്‌പൂർ അറെയ്‌ൻ നദാല പാസ്സീവാൾ ബിൽപുർ
കപ്പ (ഫോക്ലോർ) ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Kappa_(folklore)
പരമ്പരാഗത ജാപ്പനീസ് നാടോടിക്കഥകളിൽ കാണപ്പെടുന്ന യോകായിയുമായി സാമ്യമുള്ള ഒരു ഉരഗ കാമിയാണ് കപ്പ (河童, "നദി-കുട്ടി")-കവത്തറോ (川太郎, "റിവർ-ബോയ്"), കൊമാഹിക്കി (駒引, " കുതിര വലിക്കുന്നവൻ") കവതോര (川虎, "നദി" -ടൈഗർ") അല്ലെങ്കിൽ സുയിക്കോ (水虎, "വാട്ടർ-ടൈഗർ") എന്നും ഇതറിയപ്പെടുന്നു.
ദൈവങ്ങളെപ്പോലെ ബഹുമാനിക്കാത്തപ്പോൾ കപ്പ ദോഷകരമാകും.
വലയിട്ട കൈകളും കാലുകളും, പുറകിൽ ആമയെപ്പോലെയുള്ള കാരപ്പേസും ഉള്ള പച്ച മനുഷ്യരെപ്പോലെയുള്ള ജീവികളായാണ് അവയെ സാധാരണയായി ചിത്രീകരിക്കുന്നത്.
കപ്പ വെള്ളരിക്കാ ഇഷ്ടപ്പെടുകയും സുമോ ഗുസ്തിയിൽ ഏർപ്പെടാൻ ഇഷ്ടപ്പെടുകയും ചെയ്യുന്നു.
വെള്ളത്തിലിട്ട് മനുഷ്യരെ ആക്രമിക്കുന്നതിനും ഇരയുടെ മലദ്വാരത്തിൽ നിന്ന് ശിരിക്കോടാമ എന്ന ഐതിഹ്യ അവയവം നീക്കം ചെയ്യുന്നതായും ആരോപിക്കപ്പെടുന്നു.
ടെർമിനോളജി നെറ്റ്സ്യൂക്ക് ഓഫ് എ കപ്പ
കപ്പ എന്ന പേര് കാവ (നദി), വാപ്പ എന്നീ പദങ്ങളുടെ സങ്കോചമാണ്.
ഇത് 童 വാരാവ (വാറാബെ) "കുട്ടി" എന്നതിന്റെ ഒരു വകഭേദമാണ്.
കപ്പയുടെ മറ്റൊരു വിവർത്തനം "ജലഭൂതം" എന്നാണ്.
കവപ്പ, കവാക്കോ, കവതറോ, ഗവാപ്പ, കോഗോ, സ്യൂട്ടേംഗു എന്നിങ്ങനെ എൺപത് പേരിലായി കപ്പ പ്രാദേശികമായി അറിയപ്പെടുന്നു.
ഇതിനെ കവൗസോ 'ഓട്ടർ', ഡാംഗമേ 'സോഫ്റ്റ് ഷെൽഡ് ടർട്ടിൽ', എൻകോ 'കുരങ്ങ്' എന്നും വിളിക്കുന്നു.
ഇത് ബാഹ്യമായി ഈ മൃഗങ്ങളുമായി സാമ്യമുള്ളതാണെന്ന് സൂചിപ്പിക്കുന്നു.
കൊമാഹിക്കി അല്ലെങ്കിൽ "സ്റ്റീഡ്-വലർ" എന്ന പേര് കുതിരകളെ വലിച്ചിഴക്കാനുള്ള അതിന്റെ പ്രശസ്തമായ അഭിനിവേശത്തെ സൂചിപ്പിക്കുന്നു.
ലഫ്‌കാഡിയോ ഹെർൺ ആസ്ഥാനമായുള്ള ഇസുമോയിൽ (ഷിമാനെ പ്രിഫെക്ചർ) കവാക്കോ എന്നാണ് കപ്പ അറിയപ്പെട്ടിരുന്നത്.
ഹ്യോഗോ പ്രിഫെക്ചറിൽ നിന്നുള്ള ഫോക്ക്‌ലോറിസ്റ്റായ കുനിയോ യാനഗിറ്റയ്ക്ക് ഗതാരോ എന്നായിരുന്നു ഇതിന്റെ പരിചിതമായ പേര്.
അവലംബം Bibliography JSTOR 1178994 External links Mark Schumacher (2004).
Kappa – River Imp or Sprite .
Retrieved 23 March 2006.
Garth Haslam (2000).
Kappa Quest 2000 .
Retrieved 14 December 2006.
Kirainet (2007).
For a look at Kappa in popular culture Kirainet .
Retrieved 6 May 2007.
Hyakumonogatari.com Translated kappa stories from Hyakumonogatari.com Kappa Unknown Explorers Underwater Love (2011) The Great Yokai War (2005) Summer Days with Coo (2009) Animation film featuring a Kappa as main character.
കപൂർ കമ്മീഷൻ Kapur Commission Kapur Commission
മോഹൻ‌ദാസ് കരംചന്ദ് ഗാന്ധിയുടെ കൊലപാതക ഗൂഢാലോചനയെക്കുറിച്ച് അന്വേഷിച്ച കമ്മീഷനായിരുന്നു കപൂർ കമ്മീഷൻ .
1964 ൽ ഗാന്ധി കൊലപാതകക്കേസിലെ കുറ്റക്കാരെ മോചിപ്പിച്ചപ്പോൾ, പൂനെയിൽ ഒരു സ്വീകരണം സംഘടിപ്പിച്ചിരുന്നു.
ചടങ്ങിൽ ബാല ഗംഗാധർ തിലകിന്റെ ചെറുമകനായ ശ്രീ ഗജാനൻ വിശ്വനാഥ് കേത്കർക്ക് ഗാന്ധിയെ വധിക്കാനുള്ള പദ്ധതിയെ പറ്റി തനിക്ക് അറിവുണ്ടായിരുന്നു എന്ന് പ്രസ്താവിച്ചു .
താൻ അതിനെ എതിർത്തെന്നും, ഗൂഢാലോചനയെപ്പറ്റി ബാലുകാക കനിത്കർ മുഖേന അന്നത്തെ മുഖമന്ത്രി ബി.ജി. ഖേറിനെ അറിയിച്ചിരുന്നെന്നും അദ്ദേഹം വ്യക്തമാക്കി.
ഇവയെല്ലാം പൊതുജനത്തെ പ്രകോപിപ്പിച്ചു.
കേത്കർ അറസ്റ്റിലായി.
മഹാരാഷ്ട്ര നിയമസഭയിലും [[ഇന്ത്യൻ പാർലമെന്റിന്റെ] ഇരുസഭകൾക്കും പുറത്തും അകത്തും വലിയ പ്രതിഷേധം ഉണ്ടായി.
ഗാന്ധിയുടെ വെടിവയ്പ്പിനെ തടയാൻ കഴിയുന്ന വിവരങ്ങൾ ഉണ്ടായിരുന്നിട്ടും ഉത്തരവാദിത്തത്തോടെ പ്രവർത്തിക്കുന്നതിൽ പരാജയപ്പെട്ട അധികാരികളുടെ ഭാഗത്തുനിന്ന് മനഃപൂർവ്വമുള്ള കൃത്യവിലോപമുണ്ടായെന്ന് അഭിപ്രായമുയർന്നു.
പാർലമെന്റിലെ 29 അംഗങ്ങളുടെയും പൊതുജനാഭിപ്രായത്തിന്റെയും സമ്മർദത്തെത്തുടർന്ന് അന്നത്തെ കേന്ദ്ര ആഭ്യന്തരമന്ത്രി ഗുൽസാരിലാൽ നന്ദ എംപിയും സുപ്രീം കോടതിയുടെ മുതിർന്ന അഭിഭാഷകനുമായ ഗോപാൽ സ്വരൂപ് പതക്കിനെ അന്വേഷണത്തിനായി നിയമിച്ചു.
കനിത്കറും ഖേറും മരിച്ചതിനാൽ, മഹാരാഷ്ട്ര സർക്കാരുമായി കൂടിയാലോചിച്ച് പഴയ രേഖകളുടെ സഹായത്തോടെ സമഗ്രമായ അന്വേഷണം നടത്താൻ കേന്ദ്രസർക്കാർ ഉദ്ദേശിച്ചിരുന്നു, പതക്കിന് അന്വേഷണം നടത്താൻ മൂന്ന് മാസത്തെ സമയം നൽകി.
പതക്കിനെ കേന്ദ്രമന്ത്രിയായും പിന്നീട് മൈസൂർ സംസ്ഥാന ഗവർണറായും നിയമിച്ചതിനാൽ അന്വേഷണ കമ്മീഷൻ പുനർനിർമ്മിക്കുകയും അന്വേഷണം നടത്താൻ [[സുപ്രീം കോടതി] റിട്ടയേർഡ് ജഡ്ജിയായ ജീവൻലാൽ കപൂറിനെ നിയമിക്കുകയും ചെയ്തു .
1966 നവംബർ 21 നാണ് ശ്രീ. ജെ. എൽ. കപൂറിനെ നിയമിച്ചത്.
സുപ്രീം കോടതിയിലെ ജസ്റ്റിസായ ജീവൻലാൽ കപൂർ രൂപീകരിച്ച ഏകാംഗ കമ്മീഷനായിരുന്നു ഇത്.
ഈ കമ്മീഷനെ സഹായിക്കാൻ ജി. എൻ. വൈദ്യ, കെ. എസ്. ചൗള എന്നിവരെ പിന്നീട് നിയമിച്ചു.
ഈ അന്വേഷണത്തിനുള്ള മാനദണ്ഡങ്ങൾ താഴെ പ്രകാരമായിരുന്നു : പൂനെയിലെ യിലെ ഗജാനൻ വിശ്വനാഥ് കേത്കറിന് നാഥുറാം ഗോഡ്സെയുടെ ഗൂഢാലോചനയെക്കുറിച്ച് വിവരമുണ്ടായിരുന്നോ; ഉണ്ടെങ്കിൽ അത് അധികാരികളെ അവർ അറിയിച്ചിരുന്നോ; അങ്ങനെയാണെങ്കിൽ, ബോംബെ സർക്കാരും, ഇന്ത്യൻ സർക്കാറും ഈ വിവരങ്ങളുടെ അടിസ്ഥാനത്തിൽ എന്ത് നടപടി സ്വീകരിച്ചു?.
മൂന്ന് വർഷമെടുത്താണ് കമ്മീഷന്റെ പ്രവർത്തനം പൂർത്തിയാക്കിയത് .
1966 നവംബർ 21 ന് പ്രവർത്തനമാരംഭിച്ച കമ്മീഷൻ 1969 സെപ്റ്റംബർ 30-ന് പൂർത്തിയായി.
മുംബൈ , ദില്ലി , നാഗ്പൂർ , ധാർവാഡ് , പൂനെ , ബറോഡ , ചണ്ഡിഗഡ് എന്നിവിടങ്ങളിലായി 162 സിറ്റിങ്ങുകളാണ് കമ്മീഷൻ നടത്തിയത്.
101 സാക്ഷികളെ പരിശോധിച്ചു, 407 രേഖകൾ സാക്ഷികൾ ഹാജരാക്കി.
ഇന്ത്യയിലെയും മഹാരാഷ്ട്രയിലെയും സർക്കാരുകൾ ഇതിൽ കക്ഷികളായിരുന്നു കണ്ടെത്തലുകൾ
പോലീസിന്റെ ഭാഗത്തുനിന്നുള്ള വിവിധ വീഴ്ചകളും കുറവുകളും കമ്മീഷൻ ചൂണ്ടിക്കാട്ടി.
“ കൊലപാതകത്തിനുശേഷം പോലീസ് പെട്ടെന്ന് ഇന്ത്യയിലുടനീളം ഉത്സാഹത്തോടെ പ്രവർത്തിച്ചു, എന്നാൽ ദുരന്തത്തിന് മുമ്പ് യാതൊരു ഉത്സാഹവും പോലീസിനുണ്ടായിരുന്നില്ല. ”
കോടതിയിൽ ഹാജരാക്കാത്ത തെളിവുകൾ കപൂർ കമ്മീഷന് നൽകിയിട്ടുണ്ട്; പ്രത്യേകിച്ചും സവർക്കറുടെ രണ്ട് അടുത്ത സഹായികൾ, അദ്ദേഹത്തിന്റെ അംഗരക്ഷകനായ അപ്പ രാമചന്ദ്ര കസാർ, അദ്ദേഹത്തിന്റെ സെക്രട്ടറി ഗജാനൻ വിഷ്ണു ദാംലെ എന്നിവരുടെ സാക്ഷ്യം.
സവർക്കറിനെ ഗാന്ധി വധത്തിലെ ഗൂഢാലോചനയുമായി ബന്ധപ്പെടുത്തുന്ന സ്വതന്ത്ര തെളിവ് കപൂർ കമ്മീഷന് കിട്ടി.
ഗോഡ്‌സേയും ആപ്‌തെയും സവർക്കറെ കാണാൻ വന്നിരുന്നു എന്ന് കപൂർ കമ്മീഷൻ മുൻപാകെ സവർക്കറിന്റെ സെക്രട്ടറി ഗജനം വിഷ്ണു ദാംലേയും അദ്ദേഹത്തിന്റെ ബോഡിഗാർഡായ അപ്പാ രാമചന്ദ്ര കസറും മൊഴി നൽകി.
ഈ മൊഴി വിചാരണ കോടതിയിൽ നൽകിയിരുന്നെങ്കിൽ സവർക്കർ തീർച്ചയായും ശിക്ഷിക്കപെടുമായിരുന്നു എന്ന് കരുതുന്നവരുണ്ട്.
ജസ്റ്റിസ് കപൂറിന്റെ കണ്ടെത്തലുകൾ അദ്ദേഹം ഇങ്ങനെ ഉപസംഹരിച്ചു: “ എല്ലാവസ്തുതകളും ഒരുമിച്ചു പരിശോധിച്ചാൽ സവർക്കരും സംഘവും നടത്തിയ ഗുഢാലോചനയുടെ ഫലമായിരുന്നു ഗാന്ധിവധം എന്ന നിഗമനത്തിനല്ലാതെ മറ്റൊന്നിനും പ്രസക്തിയില്ല . ”
കപ്ക കസ്സബോവ ഇംഗ്ലീഷ് വിലാസം https://ml.wikipedia.org/wiki/Kapka_Kassabova
ബൾഗേറിയൻ കവയിത്രിയും ചരിത്ര, യാത്രാ വിവരണ എഴുത്തുകാരിയും ആണ് കപ്ക കസ്സബോവ ( English : Kapka Kassabova , Bulgarian : Капка Касабова ജീവിത രേഖ
1973ൽ ബൾഗേറിയയിലെ സോഫിയയിൽ ജനിച്ചു .
വളർന്നതും പഠിച്ചതും ന്യൂസിലാൻഡിൽ ആയിരുന്നു.
നിലവിൽ സ്‌കോട്‌ലാൻഡിലാണ് താമസം.
കസ്സബോവയുടെ പ്രഥമ കവിതാ സമാഹാരമായ ഓൾ റോഡ്‌സ് ലീഡ് ടു ദ സീ, ന്യൂസിലാൻഡ് മൊന്റാന ബുക്ക് അവാർഡ് നേടിയിട്ടുണ്ട്.
പ്രഥമ നോവലായ റിക്കൊണൈസ്സാൻസ് 2008ൽ കോമൺവെൽത്ത് റൈറ്റേഴ്‌സ് പ്രൈസ് കരസ്ഥമാക്കിയിട്ടുണ്ട്.
കസ്സബോവയുടെ  സ്ട്രീറ്റ് വിത്തൗട്ട് എ നെയിം എന്ന ഓർമ്മകുറിപ്പ് ഡോൽമന്ന് ക്ലബ് ട്രാവൽ ബുക്ക് അവാർഡിനുള്ള പട്ടികയിൽ ഇടം നേടിയിരുന്നു.
ഗ്രന്ഥങ്ങൾ All Roads Lead to the Sea , Auckland University Press 1997 Reconnaissance , Penguin NZ 1999 Someone Else's Life , Bloodaxe 2003 Marti Friedlander by Leonard Bell, Introduction, AUP 2009 Geography for the Lost , Bloodaxe 2007 Street Without a Name , Portobello 2008 Villa Pacifica , Penguin NZ/ Alma Books 2011 Twelve Minutes of Love: a tango story , Portobello 2011 Border: a journey to the edge of Europe , Granta 2017/ Greywolf 2017 അവലംബം
ഏപ്രിൽ 22 ഇംഗ്ലീഷ് വിലാസം https://ml.wikipedia.org/wiki/April_22
ഗ്രിഗോറിയൻ കലണ്ടർ പ്രകാരം ഏപ്രിൽ 22 വർഷത്തിലെ 112(അധിവർഷത്തിൽ 113)-ാം ദിനമാണ്.
ചരിത്രസംഭവങ്ങൾ 1500 - പോർച്ചുഗീസ് സഞ്ചാരിയായ പെഡ്രോ കബ്രാൾ , ബ്രസീലിലെത്തിയ ആദ്യ യുറോപ്യനായി.
1915 - ഒന്നാം ലോകമഹായുദ്ധത്തിൽ ആദ്യമായി രാസായുധം പ്രയോഗിച്ചു.
രണ്ടാം യ്പ്രെസ് യുദ്ധത്തിൽ ആയുധമായി ക്ലോറിൻ വാതകം പ്രയോഗിച്ചു.
1970 - ഭൗമദിനം ആദ്യമായി കൊണ്ടാടി.
1993 - വെബ് ബ്രൗസർ ആയ മൊസൈക് 1.0 പുറത്തിറങ്ങി.
2006 - നേപ്പാളിലെ ഗ്യാനേന്ദ്ര രാജാവിനെതിരെ ജനാധിപത്യവാദികൾ നടത്തിയ പ്രക്ഷോഭത്തിനു നേരെ സുരക്ഷാസേന വെടിയുയർത്ത് 243 പേർക്ക് പരിക്കേറ്റു.
ലോകഭൗമദിനം
ഏപ്രിൽ 23 ഇംഗ്ലീഷ് വിലാസം https://ml.wikipedia.org/wiki/April_23
ഗ്രിഗോറിയൻ കലണ്ടർ പ്രകാരം ഏപ്രിൽ 23 വർഷത്തിലെ 113(അധിവർഷത്തിൽ 114)-ാം ദിനമാണ്.
ചരിത്രസംഭവങ്ങൾ 1858 - മാക്സ് പ്ലാങ്കിന്റെ ജന്മദിനം.
1920 - അംഗാരയിൽ ഗ്രാന്റ് നാഷണൽ അസംബ്ലി ഓഫ് തുർക്കി സ്ഥാപിച്ചു.
1949 - ചൈനീസ് സിവിൽ യുദ്ധം : പീപ്പിൾസ് ലിബറേഷൻ ആർമി നേവി സ്ഥാപിതമായി.
1985 - കൊക്കകോള അതിന്റെ ഫോർമുലയിൽ മാറ്റം വരുത്തി ന്യൂ കോക്ക് എന്ന ഉത്പന്നം വിപണിയിലെത്തിച്ചു.
1990 - നമീബിയ ഐക്യരാഷ്ട്ര സംഘടനയിൽ ചേരുന്ന 160-ആമത്തെ രാജ്യവും കോമൺവെൽത്തിൽ അംഗമാകുന്ന അമ്പതാമത്തെ രാജ്യവുമായി.
1997 - അൾജീരിയയിൽ ഒമാരിയ കൂട്ടക്കൊല - 42 ഗ്രാമവാസികൾ കൊല്ലപ്പെട്ടു.
2003 - സാർസ് വൈറസ് കാരണം ബീജിങ്ങിലുള്ള സ്കൂളുകൾ 2 ആഴ്ചത്തേക്ക് അടച്ചിട്ടു.
ജന്മദിനങ്ങൾ 1858 - ക്വാണ്ടം സിദ്ധാന്തത്തിന്റെ ഉപജ്ഞാതാവ് മാക്സ് പ്ലാങ്ക് 1935 - മലയാള നോവലിസ്റ്റും ചെറുകഥാകൃത്തുമായ കാക്കനാടൻ ചരമവാർഷികങ്ങൾ
1616 - വില്യം ഷേയ്ക്സ്പിയറിന്റെ ചരമദിനം മറ്റു പ്രത്യേകതകൾ
ഏപ്രിൽ 25 ഇംഗ്ലീഷ് വിലാസം https://ml.wikipedia.org/wiki/April_25
ഗ്രിഗോറിയൻ കലണ്ടർ പ്രകാരം ഏപ്രിൽ 25 വർഷത്തിലെ 115(അധിവർഷത്തിൽ 116)-ാം ദിനമാണ്.
ചരിത്രസംഭവങ്ങൾ 1859 - ബ്രിട്ടന്റേയും ഫ്രാൻസിന്റേയും എഞ്ചിനീയർമാർ ചേർന്ന് സൂയസ് കനാലിന്റെ പണി തുടങ്ങി 1901 - ന്യൂയോർക്ക് ആദ്യമായി അമേരിക്കയിൽ വാഹനങ്ങൾക്ക് നമ്പർ പ്ലേറ്റ് നിർബന്ധമാക്കിയ സംസ്ഥാനമായി 1953 - ഫ്രാൻസിസ് ക്രിക്ക്, ജെയ്ംസ് ഡി വാട്സൺ എന്നിവർ ഡി.എൻ.ഏയുടെ ഇരട്ട ഹെലിക്സ് രൂപം വിശദീകരിച്ചുകൊണ്ടുള്ള ശാസ്ത്രലേഖനം പ്രസിദ്ധീകരിച്ചു.
1990 - ഹബിൾ ബഹിരാകാശ ദൂരദർശിനി ഭ്രമണപഥത്തിലെത്തി.
ജന്മദിനങ്ങൾ 1940 - അൽ പാസിനോ , ചലച്ചിത്ര നടൻ ചരമവാർഷികങ്ങൾ മറ്റു പ്രത്യേകതകൾ
ഏപ്രിൽ 20 ഇംഗ്ലീഷ് വിലാസം https://ml.wikipedia.org/wiki/April_20
ഗ്രിഗോറിയൻ കലണ്ടർ പ്രകാരം ഏപ്രിൽ 20 വർഷത്തിലെ 110(അധിവർഷത്തിൽ 111)-ാം ദിനമാണ്.
ചരിത്രസംഭവങ്ങൾ 1792 - ഓസ്ട്രിയയുമായി ഫ്രാൻസ് യുദ്ധം പ്രഖ്യാപിച്ചു.
1902 - പിയറി , മേരി ക്യൂറി ദമ്പതികൾ, റേഡിയം ക്ലോറൈഡ് വേർതിരിച്ചെടുത്തു.
ജന്മദിനങ്ങൾ 1889 - അഡോൾഫ് ഹിറ്റ്‌ലർ ഓസ്ട്രിയയിലെ ബ്രൌനൌവിൽ ജനിച്ചു 1909 - മുൻ കേരള മുഖ്യമന്ത്രി ആർ. ശങ്കർ ചരമവാർഷികങ്ങൾ മറ്റു പ്രത്യേകതകൾ
ഏപ്രിൽ 2009 ഇംഗ്ലീഷ് വിലാസം https://ml.wikipedia.org/wiki/April_2009 2009 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ഏപ്രിൽ 2009 ആ വർഷത്തിലെ നാലാം മാസമായിരുന്നു.
ഒരു ബുധനാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു വ്യാഴാഴ്ച അവസാനിച്ചു.
2009 ഏപ്രിൽ മാസം നടന്ന പ്രധാന സംഭവങ്ങൾ: ഏപ്രിൽ 3 - നജീബ് തുൻ റസാഖ് മലേഷ്യയുടെ ആറാമത് പ്രധാനമന്ത്രിയായി അധികാരമേറ്റു.
ഏപ്രിൽ 6 -  ടെസ്‌റ്റ്‌ ക്രിക്കറ്റിൽ ഏറ്റവും കൂടുതൽ ക്യാച്ചുകൾ എടുക്കുന്ന കളിക്കാരൻ എന്ന റെക്കോഡ്‌ ഇന്ത്യയുടെ രാഹുൽ ദ്രാവിഡ് കരസ്ഥമാക്കി.
ഏപ്രിൽ 6 - പൂജ ചോപ്ര 2009-ലെ ഫെമിന മിസ് ഇന്ത്യയായി തിരഞ്ഞെടുക്കപ്പെട്ടു.
ഏപ്രിൽ 6 - ഇറ്റലിയിലുണ്ടായ ഭൂകമ്പത്തിൽ 90-ൽ അധികം പേർ മരിക്കുകയും ,50000 പേർ ഭവനരഹിതരാകുകയും ചെയ്തു.
ഏപ്രിൽ 7 - ന്യൂസിലൻഡിൽ ഇന്ത്യ 41 വർഷത്തിനുശേഷം ആദ്യമായി ടെസ്റ്റ് ക്രിക്കറ്റ് പരമ്പര സ്വന്തമാക്കി (1-0).
ഏപ്രിൽ 8 - ഇന്ത്യൻ സാമ്പത്തികവിദഗ്‌ധൻ പത്മവിഭൂഷൺ രാജ ജെ. ചെല്ലയ്യ അന്തരിച്ചു.
ഏപ്രിൽ 8 - മനുഷ്യാവകാശ ലംഘന കുറ്റങ്ങൾക്ക്‌ പെറു മുൻ പ്രസിഡന്റ്‌ ആൽബർട്ടോ ഫ്യൂജിമോറിയെ 25 വർഷം തടവിന്‌ ശിക്ഷിച്ചു.
ഏപ്രിൽ 12 - മലേഷ്യയെ തോല്പിച്ച് (3-1) ഇന്ത്യ 13 വർഷത്തിനുശേഷം സുൽത്താൻ അസ്ലം ഷാ ഹോക്കി ടൂർണമെന്റിൽ ജേതാക്കളായി.
ഏപ്രിൽ 16 - കേരളത്തിലടക്കം 15-ം ലോകസഭയിലേക്കുള്ള പൊതുതെരഞ്ഞെടുപ്പിന്റെ ആദ്യഘട്ടം ഏപ്രിൽ 16-ന്‌ നടന്നു.
ഏപ്രിൽ 18 - 2008-ലെ കേരള സാഹിത്യ അക്കാദമി അവാർഡുകൾ പ്രഖ്യാപിച്ചു.
കവിതക്ക് ഏഴാച്ചേരി രാമചന്ദ്രനും,ചെറുകഥക്ക് സന്തോഷ് ഏച്ചിക്കാനത്തിനും , നോവലിന്‌ പി.എ. ഉത്തമനും അവാർഡ്.
ഏപ്രിൽ 18 - ഇന്ത്യൻ പ്രീമിയർ ലീഗിന്റെ രണ്ടാം പാദ മത്സരങ്ങൾ ദക്ഷിണാഫ്രിക്കയിൽ ആരംഭിച്ചു.
ഏപ്രിൽ 23 - പതിനഞ്ചാം ലോകസഭയിലേക്കുള്ള പൊതുതെരഞ്ഞെടുപ്പിന്റെ രണ്ടാം ഘട്ടം പൂർത്തിയായി.
ഏപ്രിൽ 25 - ലോകത്താകെ 3400-ൽ അധികം പേരെ പന്നിപ്പനി ബാധിച്ചു.
മെക്സിക്കോയിൽ മാത്രം 159 പേർ മരണപ്പെട്ടു.
ഏപ്രിൽ 25 - കലാമണ്ഡലം കേശവൻ അന്തരിച്ചു.
ഏപ്രിൽ 30 - പതിനഞ്ചാം ലോകസഭയിലേക്കുള്ള പൊതുതെരഞ്ഞെടുപ്പിന്റെ മൂന്നാം ഘട്ടം പൂർത്തിയായി.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ April 2009 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഏപ്രിൽ 2010 ഇംഗ്ലീഷ് വിലാസം https://ml.wikipedia.org/wiki/April_2010 2010 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ഏപ്രിൽ 2010 ആ വർഷത്തിലെ നാലാം മാസമായിരുന്നു.
ഒരു വ്യാഴാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു വെള്ളിയാഴ്ച അവസാനിച്ചു.
2010 ഏപ്രിൽ മാസം നടന്ന പ്രധാന സംഭവങ്ങൾ: ഏപ്രിൽ 30 - പൊതുമരാമത്ത് മന്ത്രിയായിരുന്ന പി.ജെ. ജോസഫിനെ കേരള മന്ത്രിസഭയിൽ നിന്ന് പുറത്താക്കി.
ഏപ്രിൽ 29 - ഭാരതം തദ്ദേശീയമായി നിർമ്മിച്ച ആദ്യ ആധുനിക യുദ്ധക്കപ്പലായ ഐ.എൻ.എസ്. ശിവാലിക്, പ്രതിരോധ മന്ത്രി എ.കെ. ആന്റണി രാഷ്ട്രത്തിനു സമർപ്പിച്ചു.
ഏപ്രിൽ 29 - ഉബുണ്ടുവിന്റെ പുതിയ പതിപ്പായ ലൂസിഡ് ലിൻക്സ് പുറത്തിറങ്ങി.
ഏപ്രിൽ 28 -  2010-ലെ മുട്ടത്തുവർക്കി സാഹിത്യ പുരസ്കാരത്തിനു് പി. വത്സല അർഹയായി .
ഏപ്രിൽ 26 -  മുൻ എം.പിയും നിയമസഭാ സ്പീക്കറുമായിരുന്ന വർക്കല രാധാകൃഷ്ണൻ അന്തരിച്ചു .
ഏപ്രിൽ 25 -  2010-ലെ ഇന്ത്യൻ പ്രീമിയർ ലീഗ് കലാശക്കളിയിൽ മുംബൈ ഇന്ത്യൻസിനെ 22 റൺസിനു തോല്പ്പിച്ച് ചെന്നൈ സൂപ്പർ കിംഗ്സ് ജേതാക്കളായി .
ഏപ്രിൽ 18 - ഐ.പി.എൽ. കൊച്ചി ടീം സംബന്ധിച്ചുണ്ടായ വിവാദങ്ങളെത്തുടർന്ന് കേന്ദ്ര വിദേശകാര്യ സഹമന്ത്രി ശശി തരൂർ രാജിവെച്ചു.
ഏപ്രിൽ 10 - റഷ്യയിൽ വിമാനം തകർന്ന് പോളിഷ് പ്രസിഡന്റ് അടക്കം 96 പേർ കൊല്ലപ്പെട്ടു .
ഏപ്രിൽ 6 - 2009-ലെ കേരള സംസ്ഥാന ചലച്ചിത്ര പുരസ്കാരങ്ങൾ പ്രഖ്യാപിച്ചു.
മമ്മൂട്ടി മികച്ച നടനായും, ശ്വേത മേനോൻ മികച്ച നടിയായും, ഹരിഹരൻ മികച്ച സം‌വിധായകനായും, പാലേരി മാണിക്യം ഒരു പാതിരാകൊലപാതകത്തിന്റെ കഥ മികച്ച ചിത്രമായും തിരഞ്ഞെടുത്തു.
ഏപ്രിൽ 1 - ഇന്ത്യൻ സർക്കാർ, എല്ലാ ആറുവയസിനും പതിനാലു വയസിനും മദ്ധ്യേയുള്ള കുട്ടികൾക്ക് ലഭിക്കേണ്ട നിർബന്ധിത മൗലികാവകാശമായി വിദ്യാഭ്യാസം പുനർനിർവചിച്ചു.
അവലംബം ↑ ↑ ↑ ↑ ↑ ↑ ↑ April 2010 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഏപ്രിൽ 21 ഇംഗ്ലീഷ് വിലാസം https://ml.wikipedia.org/wiki/April_21
ഗ്രിഗോറിയൻ കലണ്ടർ പ്രകാരം ഏപ്രിൽ 21 വർഷത്തിലെ 111(അധിവർഷത്തിൽ 112)-ാം ദിനമാണ്.
753 - റോമുലസും റെമസും റോം നഗരം സ്ഥാപിച്ചു.
1944 - ഫ്രാൻസിൽ സ്ത്രീകൾക്ക് വോട്ടവകാശം ലഭിച്ചു.
1960 - ബ്രസീലിന്റെ തലസ്ഥാനമായ ബ്രസീലിയ ഔദ്യോഗികമായി ഉദ്ഘാടനം ചെയ്തു.
കാലത്ത് 9:30-ന്‌ റിപ്പബ്ലിക്കിലെ മൂന്നു അധികാരകേന്ദ്രങ്ങളും ഒരേ സമയം പഴയ തലസ്ഥാനമായ റിയോ ഡി ജെനീറോയിൽ നിന്നും ബ്രസീലിയയിലേക്ക് മാറ്റി.
1967 - ഗ്രീസിൽ പൊതുതിരഞ്ഞെടുപ്പ് നടക്കാൻ ദിവസങ്ങൾ മാത്രം ബാക്കിയിരിക്കേ, കേണൽ ജോർജ് പപാഡോപലസ് ഒരു അട്ടിമറിയിലൂടെ സൈനികഭരണകൂടം സ്ഥാപിച്ചു.
ഇത് ഏഴു വർഷം നിലനിന്നു.
2019 - ഈസ്റ്റർ ദിനത്തിൽ ശ്രീലങ്കയിലെ ക്രിസ്ത്യൻ പള്ളികളിലുണ്ടായ ബോംബാക്രമണങ്ങളിൽ നൂറൂകണക്കിന് പേർ കൊല്ലപ്പെട്ടു.
സെക്രട്ടറിയേറ്റ് ദിനം
സിവിൽ സർവീസ് ദിനം
ഏപ്രിൽ 24 ഇംഗ്ലീഷ് വിലാസം https://ml.wikipedia.org/wiki/April_24
ഗ്രിഗോറിയൻ കലണ്ടർ പ്രകാരം ഏപ്രിൽ 24 വർഷത്തിലെ 114(അധിവർഷത്തിൽ 115)-ാം ദിനമാണ്.
ചരിത്രസംഭവങ്ങൾ 1967 സോയൂസ് 1 ബഹിരാകാശപേടകം  തകർന്ന് വ്ലാദിമിർ കോമറോവ് കൊല്ലപ്പെട്ടു.
1990 ഹബിൾ ദൂരദർശിനി വഹിച്ചുകൊണ്ട് നാസയുടെ ഡിസ്കവറി സ്പേസ് ഷട്ടിൽ (എസ്ടിഎസ്-31 ദൗത്യം) കെന്നഡി സ്പേസ് സെന്ററിൽ നിന്നും വിക്ഷേപിക്കപ്പെട്ടു.
2006 നേപ്പാളിലെ ഗ്യാനേന്ദ്ര മഹാരാജാവ് 2002-ൽ പിരിച്ചുവിട്ട പാർലമെൻറ് വീണ്ടും വിളിച്ചുകൂട്ടി.
ജന്മദിനങ്ങൾ 1973 ക്രിക്കറ്റ് താരം സച്ചിൻ തെൻഡുൽക്കർ ചരമവാർഷികങ്ങൾ മറ്റു പ്രത്യേകതകൾ
ഏപ്രിൽ 2008 ഇംഗ്ലീഷ് വിലാസം https://ml.wikipedia.org/wiki/April_2008 2008 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ഏപ്രിൽ 2008 അധിവർഷത്തെ നാലാം മാസമായിരുന്നു.
ചൊവ്വാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ബുധനാഴ്ച അവസാനിച്ചു.
2008 ഏപ്രിൽ മാസം നടന്ന പ്രധാന സംഭവങ്ങൾ ഏപ്രിൽ 8 - കേരള സർക്കാരിന്റെ 2007-ലെ ചലച്ചിത്ര പുരസ്കാരങ്ങൾ പ്രഖ്യാപിച്ചു.
മികച്ച നടൻ: മോഹൻലാൽ ( പരദേശി ), മികച്ച നടി: മീരാ ജാസ്മിൻ ( ഒരേ കടൽ) , മികച്ച കഥാകൃത്ത്‌: പി.ടി. കുഞ്ഞുമുഹമ്മദ്‌ ( പരദേശി ).
ഛായാഗ്രാഹകൻ : എം.ജെ. രാധാകൃഷ്‌ണൻ ( അടയാളങ്ങൾ) .
തിരക്കഥാകൃത്ത്‌: സത്യൻ അന്തിക്കാട്‌ ( വിനോദയാത്ര ).
ഗാനരചയിതാവ്‌: റഫീക്ക്‌ അഹമ്മദ്‌ ( പ്രണയകാലം ).
മികച്ച ചലച്ചിത്രത്തിനടക്കം അഞ്ചു പുരസ്കാരങ്ങൾ അടയാളങ്ങൾ എന്ന ചലച്ചിത്രം നേടി.
ഏപ്രിൽ 18 - ഇന്ത്യൻ പ്രീമിയർ ലീഗ് തുടങ്ങി.
ബാംഗ്ലൂർ റോയൽ ചാലഞ്ചേഴ്സും കൊൽക്കത്ത നൈറ്റ് റൈഡേർസും തമ്മിൽ ബെംഗളൂരുവിൽ ആയിരുന്നു ആദ്യ മത്സരം.
ഏപ്രിൽ 28 - ഒരു പി.എസ്.എൽ.വി വിക്ഷേപണവാഹനം ഉപയോഗിച്ച് പത്തു്‌ ഉപഗ്രഹങ്ങളെ ഇസ്രോ വിജയകരമായി ഭ്രമണപഥത്തിലെത്തിച്ചു.
അവലംബം April 2008 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഏപ്രിൽ 2011 ഇംഗ്ലീഷ് വിലാസം https://ml.wikipedia.org/wiki/April_2011 2011 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ഏപ്രിൽ 2011 ആ വർഷത്തിലെ നാലാം മാസമായിരുന്നു.
ഒരു വെള്ളിയാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ശനിയാഴ്ച അവസാനിച്ചു.
2011 ഏപ്രിൽ മാസം നടന്ന പ്രധാന സംഭവങ്ങൾ: വാർത്തകൾ 2011 ജനുവരി [ ] ഫെബ്രുവരി [ ] മാർച്ച് [ ] ഏപ്രിൽ [ ] മേയ് [ ] ജൂൺ [ ] ജൂലൈ [ ] ഓഗസ്റ്റ് [ ] സെപ്റ്റംബർ [ ] ഒക്ടോബർ [ ] നവംബർ [ ] ഡിസംബർ [ ] ഏപ്രിൽ 30 ലിബിയൻ ഭരണാധികാരി ഖദ്ദാഫിയുടെ ഒരു മകനും 3 പേരക്കുട്ടികളും നാറ്റോ വ്യോമാക്രമണത്താൽ  ശനിയാഴ്ച കൊല്ലപ്പെട്ടു .
2010-ലെ ദാദാസാഹിബ്‌ ഫാൽക്കെ പുരസ്കാരം ചലച്ചിത്ര സംവിധായകനായ കെ. ബാലചന്ദറിന് ലഭിച്ചു .
ഏപ്രിൽ 29 ജനീവയിൽ നടന്ന അന്താരാഷ്ട്ര സമ്മേളനത്തിൽ എൻഡോസൾഫാൻ ആഗോളവ്യാപകമായി നിരോധിക്കാൻ തീരുമാനം .
ഇന്ത്യയിൽ പൂർണ്ണനിരോധനം പ്രാബല്യത്തിലാകുവാൻ 11 വർഷത്തെ കാലയളവ്.
ഏപ്രിൽ 28 ഈ വർഷത്തെ എസ്.എസ്.എൽ.സി. പരീക്ഷാ ഫലം പ്രസിദ്ധീകരിച്ചു.
91.37 ശതമാനം പേർ ഉപരിപഠനത്തിനു യോഗ്യത നേടി .
ഈ വർഷത്തെ മുട്ടത്തു വർക്കി പുരസ്കാരത്തിനു സാറാ ജോസഫ് അർഹയായി .
ഏപ്രിൽ 26 ലോകവ്യാപകമായി എൻഡോസൾഫാൻ നിരോധിക്കുന്ന കാര്യത്തിൽ തീരുമാനമെടുക്കുവാൻ ജനീവയിൽ നടക്കുന്ന രാജ്യാന്തര സമ്മേളനത്തിൽ ഇന്ത്യൻ താത്പര്യം ഏഷ്യാ-പസഫിക് മേഖലയുടെ പൊതുനിലപാടായി അവതരിപ്പിക്കാനുള്ള ശ്രമം പരാജയപ്പെട്ടു .
പശ്ചിമ ബംഗാൾ നിയമസഭയിലേക്കുള്ള രണ്ടാംഘട്ട വോട്ടെടുപ്പ് നാളെ .
എൻഡോസൾഫാൻ നിരോധിക്കണമെന്നാവശ്യപ്പെട്ട്  ഏപ്രിൽ 29 ന് കേരളത്തിൽ ഹർത്താൽ .
ഏപ്രിൽ 25 കോമൺവെൽത്ത് ഗെയിംസ് അഴിമതിയുമായി ബന്ധപ്പെട്ട് ഇന്ത്യൻ ഒളിംപിക് അസോസിയേഷൻ അധ്യക്ഷൻ സുരേഷ് കൽമാഡിയെ സി.ബി.ഐ. അറസ്റ്റ് ചെയ്തു .
ലോകവ്യാപകമായി എൻഡോസൾഫാൻ നിരോധിക്കുന്ന കാര്യത്തിൽ തീരുമാനമെടുക്കുവാൻ ജനീവയിൽ നടക്കുന്ന രാജ്യാന്തര സമ്മേളനത്തിൽ നിരോധനത്തെ എതിർക്കുന്ന പ്രസ്താവന ഇന്ത്യ അവതരിപ്പിച്ചു.
മകരവിളക്ക് മനുഷ്യനിർമിതമാണെന്ന് തിരുവിതാംകൂർ ദേവസ്വം ബോർഡ് ഹൈക്കോടതിയിൽ സത്യവാങ്മൂലം നൽകി .
ഏപ്രിൽ 24 സത്യ സായി ബാബ അന്തരിച്ചു.
സംസ്കാരം ബുധനാഴ്ച .
ഏപ്രിൽ 23 ഇന്ന് നടന്ന പശ്ചിമ ബംഗാൾ നിയമസഭയിലേക്കുള്ള രണ്ടാംഘട്ട വോട്ടെടുപ്പിൽ പോളിങ് 85.6 ശതമാനം.
ഓസ്‌ട്രേലിയയിലെ വടക്കൻ പസഫിക് മേഖലയിലെ സോളമൻ ദ്വീപിൽ റിക്ടർ സ്‌കെയിലിൽ 6.9 രേഖപ്പെടുത്തിയ ഭൂചലനം .
ഏപ്രിൽ 22 സിറിയൻ കലാപം, സൈനിക വെടിവയ്പിൽ 75 മരണം .
ഗോധ്ര കലാപത്തിൽ മുഖ്യമന്ത്രി നരേന്ദ്രമോഡിക്ക് പങ്കുണ്ടെന്ന് വ്യക്തമാക്കി സുപ്രീംകോടതിയിൽ മുതിർന്ന പോലീസ് ഉദ്യോഗസ്ഥൻ സത്യവാങ്മൂലം നൽകി .
ആരോഗ്യപ്രശ്‌നങ്ങൾ തെളിയാതെ എൻഡോസൾഫാൻ നിരോധിക്കാനാവില്ലെന്ന് മന്ത്രി ജയറാം രമേശ് .
ഏപ്രിൽ 21 പാകിസ്താനിലെ കറാച്ചിയിൽ ലിയാരി മേഖലയിലെ വാതുവെപ്പു കേന്ദ്രത്തിലുണ്ടായ സ്‌ഫോടനത്തിൽ 16 പേർ കൊല്ലപ്പെട്ടു .
എൻഡോസൾഫാൻ നിരോധനം ആവശ്യമില്ലെന്ന നിലപാട് സ്റ്റോക്ക്‌ഹോം കൺവെൻഷനിൽ സ്വീകരിക്കുവാൻ  ഇന്ത്യയുടെ തീരുമാനം .
ബി.ജെ.പിയുടെ കേരള സംസ്ഥാന വൈസ് പ്രസിഡന്റ് ബി.കെ. ശേഖറിന്റെ ശവസംസ്കാരം ഇന്ന് .
പന്ത്രണ്ടാം പഞ്ചവത്സരപദ്ധതിയെപ്പറ്റി ചർച്ച ചെയ്യുവാൻ കേന്ദ്ര ആസൂത്രണ കമ്മീഷന്റെ സമ്പൂർണ്ണയോഗം ഇന്ന് .
മഅദനിയുടെ ജാമ്യാപേക്ഷയിൽ കർണാടക സർക്കാരിന് സുപ്രീം കോടതി നോട്ടീസ്‌ .
ഏപ്രിൽ 20 ഇടമലയാർ അഴിമതി കേസിൽ ജയിലിൽ കഴിയുന്ന ആർ. ബാലകൃഷ്ണപിള്ളയ്ക്ക് 10 ദിവസത്തെ പരോൾ ലഭിച്ചു ബി.ജെ.പിയുടെ കേരള സംസ്ഥാന വൈസ് പ്രസിഡണ്ടും, തിരുവനന്തപുരം നിയമസഭാമണ്ഡലത്തിലെ ബി.ജെ.പി. സ്ഥാനാർത്ഥിയുമായിരുന്ന ബി.കെ. ശേഖർ അന്തരിച്ചു .
റിസോഴ്‌സ് സാറ്റ്-2, യൂത്ത് സാറ്റ്, എക്‌സ്-സാറ്റ് എന്നീ ഉപഗ്രഹങ്ങളുമായി പി.എസ്.എൽ‍.
വി - സി16 റോക്കറ്റ് വിജയകരമായി ഇന്ന് വിക്ഷേപിച്ചു .
ഏപ്രിൽ 19 ഫിദൽ കാസ്ട്രോ ഫിഡൽ കാസ്‌ട്രോ (ചിത്രത്തിൽ) ക്യൂബൻ കമ്യൂണിസ്റ്റ് പാർട്ടിയുടെ നേതൃസ്ഥാനം ഒഴിഞ്ഞു .
അരുണാചൽ പ്രദേശിലെ തവാങിൽ ഹെലികോപ്ടർ അപകടത്തിൽ 17 പേർ കൊല്ലപ്പെട്ടു .
ഇന്തോ-അമേരിക്കൻ ഡോക്ടർ സിദ്ധാർത്ഥമുഖർജി രചിച്ച 'ദി എമ്പറർ ഓഫ് ആൾ മെലഡീസ്' (The Emperor of All Maladise) എന്ന കൃതിക്ക് 2011-ലെ നോൺ -ഫിക്ഷൻ വിഭാഗത്തിൽ പുലിറ്റ്സർ പുരസ്കാരം .